《寄赵庆孙》
清代·王烻

少壮舍我去，回忆如隔生。古人皆百年，安取多余赢。

此刻未即草木腐，此刻足与日月争。日日日有明，月月月有盈。

数之已山积，览之无寸程。人生如此便了却，而何不可齐殇彭。

故人远相问，珍贶非瑶琼。迟迟久未报，何以慰其情。

生前之日操之己者且无据，死后之日听诸人者将安凭。

作者简介：王烻，原名宁烻，字大柱，高密人。乾隆乙卯举人，官聊城教谕。有《{砉殳}𢈪集》。